U1.27 (ook bekend as die Huge Large Quasar Group of Huge-LQG) bestaan uit 73 kwasars en is 4 miljard ligjare breed. Dit is die grootste en swaarste bekende struktuur in die waarneembare heelal. Dit is in November 2012 ontdek deur ’n span onder leiding van dr. Roger G. Clowes van die Universiteit van Sentraal-Lancashire. Die sterrekundiges het data van die Digitale Sloan-lugopname gebruik. Die grootte van U1.27 word geraam op sowat 4 miljard x 2 miljard x 1,2 miljard ligjare (1 240 miljoen x 640 miljoen x 370 miljoen parsek). Dit het ’n massa van 6,1×1018 M☉ (sonmassas). Dit lê in die sterrebeeld Leeu. Die naam kom van sy gemiddelde rooiverskuiwing van 1,27. U1.27 is sowat 2 miljard ligjare van die Clowes-Campusano LQG (U1.28), ’n groep van 34 kwasars wat in 1991 ontdek is. Groot Muur van Sloan Sterrekundeportaal Aron, Jacob. "Largest structure challenges Einstein's smooth cosmos" (in Engels). New Scientist. Geargiveer vanaf die oorspronklike op 28 Junie 2015. Besoek op 14 Januarie 2013. "Astronomers discover the largest structure in the universe" (in Engels).